
RAPORT DE SPECIALITATE

privind transmiterea, fără plată, a dreptului de proprietate asupra unui imobil din Timișoara, str. Dej nr. 1A înscris în CF nr. 411790 Timișoara, nr. top. 29571/2 către Parohia Ortodoxă Romana Timisoara – Calea Aradului 




Având în vedere Referatul de aprobare nr. CT2022-20824/22.08.2022 al Primarului Municipiului Timișoara și proiectul de hotărâre privind transmiterea, fără plată, a dreptului de proprietate asupra unui imobil din Timișoara, str. Dej nr. 1A înscris în CF nr. 411790 Timișoara, nr. top. 29571/2 către Parohia Ortodoxă Romana Timisoara – Calea Aradului facem următoarele precizări:
Prin cererea înregistrată la Primăria Municipiului Timișoara cu numărul CT2022-004844/20.07.2022, Parohia Ortodoxă Romana Timisoara – Calea Aradului solicită atribuirea în proprietate a terenului înscris în CF nr. 411790 Timișoara, în baza Legii nr. 239/2007, privind reglementarea regimului juridic al unor bunuri imobile aflate în folosința unităților de cult .
Parohia Ortodoxă Romana Timisoara – Calea Aradului are intenția ca pe terenul pe care il soliciă să construiască un centru social, respectiv cantină socială și locuințe pentru tinerii care au atins vârsta majoratului și nu mai au dreptul de a sta în orfelinat .
După reglementarea situației juridice a terenului înscris în CF nr. 411790 Timișoara, clădirea propusă va fi destinată unui centru social : la parter o cantină socială cu sală de mese și bucătărie cu spațiile și dotările necesare (grupuri sanitare, depozite alimente, vestiar personal), la etajul unu și mansardă se vor realiza spații de cazare (12 camere) grupuri sanitare și chicinete. Acest centru este destinat în special copiilor care au fost la orfelinat și au împlinit vârsta de 18 ani . 
Imobilul este situat în Timișoara, str. Dej nr. 1A, teren proprietatea Municipiului Timisoara - domeniul privat, şi a fost atribuit în folosință gratuită în baza solicitării Parohiei Ortodoxe Romane Timisoara- Calea Aradului prin HCLMT nr. 236/27.10.1998 .
Prin adresa din data de 20.07.2022, înregistrată la Primăria Municipiului Timişoara cu nr. CT2022-004844, Parohia Ortodoxă Romana Timisoara – Calea Aradului, ne solicită transmiterea fără plată în proprietatea parohiei, a terenului în suprafață de 1700 mp, înscris în CF nr. 411790 Timișoara nr. top. 29571/2, în vederea construirii Centrului de zi .
Scopul Centrului de zi este de a crea, dezvolta şi aplica un ansamblu de măsuri şi proceduri menite să ducă la formarea, dezvoltarea şi îmbunătăţirea deprinderilor de viaţă independentă pentru copiii şi tinerii care au fost la orfelinat și au împlinit vârsta de 18 ani . 
În conformitate cu art. 41 alin. (1) din HG nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, Patriarhia Română, mitropolia, arhiepiscopia, episcopia, vicariatul, protopopiatul (protoieria), mănăstirea şi parohia sunt persoane juridice de drept privat şi utilitate publică, cu drepturile şi obligaţiile prevăzute de prezentul statut.
Potrivit art. 1 din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.
Imobilele solicitate pentru transmiterea fără plată în proprietatea Parohiei Ortodoxe Romane Timisoara Fabric Vest se află în domeniul privat al Municipiului Timişoara. Pentru a fi transmis Parohiei Ortodoxe Romane Timisoara Fabric Vest, bunul imobil trebuie să se afle în domeniul privat al municipiului. În conformitate cu art. 32 alin. (2) din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, în situaţia în care în momentul atribuirii imobilul se afla în domeniul public, prin hotărâre se va aproba şi trecerea acestuia în domeniul privat al statului sau al unităţii administrative-teritoriale, potrivit legii.
Având în vedere cele mai sus menţionate, propunem aprobarea transmiterii dreptului de proprietate asupra imobilului cu nr. top. 29571/2 înscris în CF nr. 411790 Timisoara, în suprafata de 1700 mp situat în Timișoara, str. Dej, nr. 1A, atribuit în folosinţă gratuită Parohiei Ortodoxe Romane Timisoara – Calea Aradului prin HCLMT nr. 236/27.10.1998.
Având în vedere prevederile legale expuse în prezentul raport, apreciem că proiectul de hotărâre privind transmiterea, fără plată, a dreptului de proprietate asupra unui imobil din Timișoara, str. Ștefan cel Mare nr. 46 înscris în CF nr. 426824 Timișoara, nr. top. 426824 către Parohia Ortodoxă Romana Timisoara Fabric Vest  îndeplinește condițiile pentru a fi supus dezbaterii și aprobării plenului consiliului local.

